Αποτελεσματικότητα και ασφάλεια στη χορήγηση ρινικών πλύσεων με στεροειδή σε ασθενείς με χρόνια ρινοκολπίτιδα: Μία συστηματική ανασκόπηση
Creators: name: Κατσίλης, Γεώργιος Χρήστου
Publisher: name: Aristotle University of Thessaloniki
Year: 2019
Subjects: Ρινοκολπίτιδα
Ρινικές πλύσεις
Στεροειδή
Rhinosinusitis
Nasal Irrigation
Steroids

description: Η Χρόνια Ρινοκολπίτιδα αποτελεί μία συχνή νόσο που επηρεάζει σημαντικά την ποιότητα ζωής των ανθρώπων που πάσχουν από αυτή. Η αιτιοπαθογένεια της νόσου παραμένει ασαφής και διάφορα θεραπευτικά σχήματα έχουν προταθεί. Οι ρινικές πλύσεις με πρόσμιξη στεροειδών αποτέλεσαν το αντικείμενο μελέτης αρκετών κλινικών δοκιμών. Ο στόχος της μελέτης ήταν να εξεταστεί τόσο η αποτελεσματικότητα όσο και η ασφάλεια στη χορήγηση ρινικών πλύσεων με στεροειδή σε ασθενείς με χρόνια ρινοκολπίτιδα. H βιβλιογραφική αναζήτηση περιελάμβανε τρεις βάσεις δεδομένων (MEDLINNE/pubmed, SCOPUS, Cochrane Central Register of Controlled Trials/CENTRAL) όπως και βάσεις κλινικών δοκιμών, ακολουθούμενη από εκτεταμένη έρευνα των βιβλιογραφικών αναφορών όλων των συναφών μελετών. Συμπεριλήφθηκαν μόνο τυχαιοποιημένες κλινικές δοκιμές που συνέκριναν τη χρήση ρινικών πλύσεων με πρόσμιξη στεροειδούς με πλύσεις χωρίς στεροειδή ή άλλη τεχνική. Τέσσερις τυχαιοποιημένες κλινικές δοκιμές αναγνωρίστηκαν και ανασκοπήθηκαν συστηματικά. Η μελετώμενη παρέμβαση εξετάστηκε σε τρεις μελέτες έπειτα από ενδοσκοπική χειρουργική ρινός – παραρρινίων και το follow-up σε δύο μελέτες ορίστηκε έως το ένα έτος. Η τεχνική χορήγησης ρινικών πλύσεων με στεροειδή φάνηκε επωφελής στη βελτίωση των συμπτωμάτων των ασθενών, καθώς και σε άλλες εκβάσεις όπως η μεταβολή στην ενδοσκοπική και ακτινολογική εικόνα. Παράλληλα, εκτιμήθηκε η ασφάλειά της σε μία μελέτη με τον έλεγχο της ενδοφθάλμιας πίεσης και της ACTH. Συνολικά, η τεχνική των ρινικών πλύσεων με στεροειδή κρίθηκε ασφαλής και καλά ανεκτή. Αυτή η μελέτη αποτελεί μια συστηματική ανασκόπηση που δείχνει ότι η χορήγηση ρινικών πλύσεων με στεροειδή σε ασθενείς με χρόνια ρινοκολπίτιδα αποτελεί μια αποτελεσματική, ασφαλή και καλά ανεκτή τεχνική, χωρίς να αποδεικνύεται κάποια υπεροχή της συγκριτικά με άλλες τοπικές θεραπείες. Παράλληλα, επισημαίνεται η ανάγκη περαιτέρω έρευνας ώστε να αποσαφηνιστούν ζητήματα όπως η χρονική διάρκεια ασφαλούς χορήγησής της
description: Chronic Rhinosinusitis is a common disease which affects patients’ quality of life. The etiology and pathogenesis of the disease remains unclear and multiple treatment options have been proposed. Saline irrigations mixed with steroids have been investigated in several randomized controlled trials. The aim of the study was to assess both efficacy and safety of steroid saline irrigation in patients with chronic rhinosinusitis. An electronic literature search was performed in three databases (MEDLINNE/pubmed, SCOPUS, Cochrane Central Register of Controlled Trials/CENTRAL) along with multiple trial registries and extensive hand-searching for the identification of relevant studies. Only RCTs comparing steroid saline irrigation with saline irrigation alone or other technique were included in this study. There were four randomized controlled trials eventually identified and systematically reviewed. The intervention was assessed in three studies with participants having had endoscopic sinus surgery prior to intervention and two studies set the follow-up to one year. Steroid saline irrigation appeared to be effective in patients’ symptoms improvement, as well as other outcomes including the endoscopic score and radiologic image change. Furthermore, one study assessed safety by counting intraocular pressure and ACTH levels. Overall, the steroid saline irrigation technique was deemed safe and well-tolerated. This study is a systematic review showing that steroid saline irrigation in patients with chronic rhinosinusitis appears to be an effective, safe and well-tolerated technique, without proven predominance over other topical therapies. It is also highlighted a need for further research to clarify issues such as the maximum time period in safely administrating this technique